Taranto

Taranto (itāļu: Taranto, izrunā: [ˈtaːranto], latīņu: Tarentum) ir pilsēta Itālijas dienvidaustrumos, Apūlijas reģionā. Tā atrodas Salentīnas pussalā, Taranto līča krastā. Taranto vecpilsēta atrodas uz mazas salas starp līci un dabisku iekšējo ostu (Mare Piccolo), bet pārējā pilsētas daļa ir Itālijas kontinentālajā daļā. Taranto ir viena no nozīmīgākajām Itālijas kara flotes ostām. Vēsture Otrais pasaules karš Taranto kauja notika naktī no 1940. gada 11. uz 12. novembri Otrā pasaules kara laikā starp Lielbritānijas jūras spēkiem admirāļa Endrū Kaningema vadībā un Itālijas jūras spēkiem admirāļa Inigo Kampioni vadībā. Karaliskā flote uzsāka pirmo visu lidmašīnu jūras spēku uzbrukumu no kuģa pret kuģi, Vidusjūrā iesaistot 21 Fairey Swordfish biplānu torpēdnesēju no aviācijas bāzeskuģa HMS Illustrious. Uzbrukumā cieta Regia Marina kaujas flotes kuģi, kas bija noenkuroti Taranto ostā, izmantojot gaisa torpēdas, neskatoties uz ostas seklumu, kas itkā garantēja itāļu kuģiem drošību savā ostā. Atsauces Ārējās saites Vikikrātuvē par šo tēmu ir pieejami multivides faili. Skatīt: Taranto. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski)